Nafarroako Parlamentuko Mahaiak, 2021eko urtarrilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, kulturgune eta kultur jardueretako COVIDaren aurkako neurrien funtzionamenduari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urtarrilaren 11n

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Legebiltzarraren Osoko Bilkuran ahoz erantzun dezan:

Kulturgune eta kultur jardueretako COVIDaren aurkako neurriei buruz, parlamentari honek honako hau jakin nahi luke:

– Zer balorazio egiten du Nafarroako Gobernuak horien funtzionamenduari buruz, eta zer konklusio lortu ahal izan dira jarduera horietako COVID-kutsatzeari buruz?

Iruñean, 2021eko urtarrilaren 7an

Foru parlamentaria: Maiorga Ramírez Erro